DEĊIŻJONI TAL-KUMMISSJONI
tat-18 ta' April 2006
li temenda d-Deċiżjoni 2003/467/KE fir-rigward tad-dikjarazzjoni li ċertu reġjuni fl-Italja huma uffiċjalment ħielsa mit-tuberkulożi bovina u l-lewkożi bovina enżootika u li s-Slovakkja hija uffiċjalment ħielsa mil-lewkożi bovina enżootika
(innotifikata taħt dokument numru C(2005) 1551)
(Test b'relevanza għaż-ŻEE)
(2006/290/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsuidrat id-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa li jaffettwaw il-kummerċ intra-Komunitarju ta' l-annimali bovini u l-ħnieżer (1), u b'mod partikolari l-Anness A (I) (4) u l-Anness D (I) (E) tagħha,
Billi:
(1)
Id-Direttiva 64/432/KEE tipprovdi li Stati Membri jew partijiet jew reġjuni tagħhom jistgħu jkunu ddikjarata bħala uffiċjalment ħielsa mit-tuberkolożi, mill-bruċellożi u mill-lewkożi bovina enżootika fil-konfront ta' annimali bovini bla ħsara għall-konformità ma' ċerti kondizzjonijiet stabbiliti f'dik id-Direttiva.
(2)
Il-listi tar-reġjuni ta' l-Istati Membri ddikjarati bħala ħielsa mit-tuberkulożi bovina, il-bruċellożi tal-bovini u l-lewkożi enżootika bovina huma stipulati fid-Deċiżjoni tal-Kummissjoni 2003/467/KE tat-23 ta' Ġunju 2003 li tistabbilixxi l-istat uffiċjalment ħieles mit-tuberkulożi, il-bruċellożi, u l-lewkożi enżootika ta' ċerti Stati Membri u reġjuni ta' Stati Membri fir-rigward ta' merħliet bovini (2).
(3)
L-Italja ressqet lill-Kummissjoni dokumentazzjoni li turi konformità mal-kundizzjonijiet xierqa previsti fid-Direttiva 64/432/KEE fir-rigward tar-Reġjun tal-Friuli-Venezia Giulia sabiex dak ir-Reġjun jkun jista' jitħabbar uffiċjalment bħala ħieles mit-tuberkulożi fir-rigward tal-merħliet bovini.
(4)
L-Italja ressqet wkoll lill-Kummissjoni dokumentazzjoni li turi konformità mal-kundizzjonijiet xierqa previsti fid-Direttiva 64/432/KEE fir-rigward tar-Reġjun tal-Molise sabiex dak ir-Reġjun jkun jista' jitħabbar uffiċjalment bħala ħieles mil-lewkożi bovina enżootika fir-rigward tal-merħliet bovini.
(5)
Slovakkja fir-rigward tat-territorju tagħha ressqet wkoll lill-Kummissjoni id-dokumentazzjoni fejn turi l-konformità mal-kondizzjonijiet xierqa previsti fid-Direttiva 64/432/KEE sabiex it-territorju kollu tas-Slovakkja jkun jista' jitħabbar bħala uffiċjalment ħieles mil-lewkożi bovina enżootika fir-rigward tal-merħliet bovini.
(6)
Wara l-valutazzjoni tad-dokumentazzjoni mressqa mill-Italja, ir-Reġjuni tal-Friuli Venezia Giulia u l-Molise għandhom jitħabbru uffiċjalment bħala ħielsa mit-tuberkulożi bovina u mil-lewkożi bovina enzotika rispettivament.
(7)
Wara l-valutazzjoni tad-dokumentazzjoni mressqa mis-Slovakkja, dak l-Istat membru kollu fl-intier tiegħu għandu jitħabbar bħala uffiċjalment ħieles mil-lewkożi bovina enżootika.
(8)
Id-Deċiżjoni 2003/467/KE għandha għalhekk tiġi emendata skond dan.
(9)
Il-miżuri previsti f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness I u III tad-Deċiżjoni 2003/467/KC huma emendati skond l-Anness ta' din id-Deċiżjoni.
Artikolu 2
Din id-Deċiżjoni hija ndirizzata lill-Istati Membri.
Magħmul fi Brussell, nhar it-18 ta' April 2006.